Mari Luz Cristóbal Caunedo

María Luz Cristóbal Caunedo (Máñores, Tineo, Asturias, 1948ko abuztuaren 30a) Asturiasko tonada-kantari ezaguna da.

Asturiasko ospe eta garrantzi handienetariko asturiar kanta lehiaketak irabazi ditu.

Ibilbidea 
Tineoko Mañoresen jaio zen. Aita Marcelino pikatzailea zen eta ama Isolina etxekoandrea. 15 urte zituenean Gijonera joan zen bizitzera eta itsasoa deskubritu zuen. Familiatik zetorkion kantu zaletasuna, baina 28 urte bete arte ez zen jendaurrean kantuan hasi, nahiz eta txiki-txikitatik kantatzen zuen etxeko ospakizunetan eta lagunartean. Emakume izateagatik baztertua ere sentitu zen, ez baitzegoen ondo ikusia emakumeek oholtzan abestea.

Bere ibilbide diskografikoa Asturiasko musika tradizionaleko kantari garrantzitsuenekin hasi zen lankidetzan: Enrique García Palicio L'Abogáu, Luis Estrada, Jorge Tuya edo José Manuel Collado, eta gaitaz lagundu zioten Luis de Arnizo, Manolo Quirós, Alberto Varillas, Vicente Prado El Pravianu edo El Gaiteru de Veriñak

Colectivu Muyeresek argitaratu zituen hiru diskoetan grabatu zituen abestiak.

Berak interpretatutako lehen diskoa La Misa de gaita izan zen (1998an grabatua). Disko honetan Pedro Panguak danborraz lagundu zion eta El Gaiteru de Veriñak gaitaz.

1999an, Onde la ñublina posa grabatu zuen. Disko horretan, Asturiasko musikari tradizional onenek parte hartu zuten, eta Asturiasko musikaren barruan jarduteko beste modu bat markatuko zuen diskoa izan zen.

Cantar de Seronda ere kaleratu zuen, 18 abesti dituen diskoa, 24 musikariren laguntzarekin.

Lorienteko Interzeltiar Jaialdian Asturias ordezkatu zuen.

Erreferentziak

Kanpo estekak 

 Mari Luz Cristóbal Caunedo ''Caleyucu, caleyucu'' YouTube
  Mari Luz Cristóbali omenaldia YouTube

Asturierazko abeslariak
Asturiasko abeslariak
Tineotarrak
Emakume abeslariak